hu de hu hu hu hu hu hu en hu eo hu hu en hbs_lat hu hu hu en hu hu hu hu hu hu hu hu hu hu hu hu hu hu hu hu hu hu hu hu hu hu es en hu hu hu hu hu en hu en en hu de de en hu hu hu hu hu hu hu hu hu hu hu hu en
Szerencsejáték vagy tudatos munka eredménye a marketinged? – CCO Magazin
A címben szereplő kérdést, s a kérdésre a választ a Marketing112 című lapban olvastuk. A cikk szerzője állítja, hogy a tudatosság fél siker a marketingben
Ha tudatosan építed fel a kampányaidat és hozzávetőlegesen tisztában vagy a várható eredménnyel, egyike vagy azoknak a marketingeseknek, akik nem csak elkölteni akarják a marketingre szánt büdzséjüket, hanem bevételt akarnak termelni belőle. Sokan azt vallják, a reklámra költött pénz fele kidobott pénz, csak nem lehet tudni, hogy melyik fele! Nos, nagy eséllyel az a fele a kidobott összeg, amit Fortunára bízol. És minden forint ilyen eljátszott pénz lesz, ami nem a megtervezett kampányod költségkeretét gyarapítja.
Amíg nem ismerted az egyes marketingeszközök hatékonyságát és nem tudatosan használod ki őket, csak orosz rulettet játszol  a marketingedben. A szerencsére bízva ritkán születnek sikeres kampányok és ritkán hoznak magas konverziós arányt az átgondolatlan ötletek.
Ha változtatni szeretnél a marketingeden, készíts egy stratégiai tervet. Ehhez ma is ajánlunk egy jó módszert, hogy összeszedettebb lehess! Ismered a MI-HO-KI-HO-ME* elvet?
MI? Mit kívánok mondani? Mi az üzenetem? Mi a célom vele?
HO? Hol, milyen relációban?
KI? Ki / kik a célcsoport?
HO? Hogyan, milyen eszközt használok fel?
ME? Mennyi az az összeg, amennyit befektetek ahhoz, hogy az üzenetem a megfelelő célcsoportot a legkevesebb ráfordítással érje el?
Az idézet forrása: Barát Tamás:  A bizalom tolmácsai Tizedik fejezet, amelyben megtudjuk, hogy melyek a public relations legfontosabb eszközei és mi a pr „technológiája”, valamint kiderül, hogy mit jelent az a kérdés, hogy „mi-ho-ki-ho-me?”
“A pr-tevékenység tervezésének alapja a „Mi-Ho-Ki-Ho-Me?” elv. Ebből az elvből kiindulva: ha valaki pr-tevékenységhez fog, elsőként meg kell határoznia tevékenységének célját, illetve a céljához kapcsolódó mondanivalót.
Fel kell tenni az öt kérdésből az elsőt.
MIt kíván a szervezet elmondani? Meg kell fogalmazni azt az üzenetet, amit a cég közölni kíván.
Második lépésben a HOl? kérdésre kell választ találni: földrajzilag és tevékenységi kör szempont- jából körül kell határolni azt a területet, ahová az üzenetet el kívánja juttatni.
A harmadik lépcső a KI? kérdés feltevése, a cél- csoport kiválasztása, amelyhez az üzenet szól.
Ez a három lépcső határozza meg a negyedik lépcsőfokot, a HOgyan? kérdésre keresendő választ, vagyis hogy milyen eszközöket vesz majd igénybe a szervezet az üzenetnek a megfelelő területre, a megfelelő célcsoporthoz történő eljuttatásához.
Az ötödik lépcsőfok a MEnnyi? kérdésre adandó válasz: annak meghatározása, hogy ez a pr-tevé- kenység milyen költségvonzattal jár majd, hogy mekkora az az összeg, amely mint befektetés szükséges az eredmény eléréséhez.
A pr-tevékenységre fordított pénzre, mint befektetésre ugyanúgy szükség van ahhoz, hogy az üzlet haszonnal járjon, mint a termék előállításához való energiára, gépre vagy nyersanyagra, bár el kell ismerni, hogy ennek a befektetésnek a hatékonyság-, megtérülés- mérése rendkívül nehéz.
A public relations tervezésének több fázisa van. Az első és legfontosabb a stratégiai terv. Ez a terv tartalmazza ugyanis a kiindulópontot, a szervezet filozófiáját, politikáját, céljait. A filozófia az általános megfogalmazáson túl tartalmazza a szervezet belső és külső filozófiáját is. Itt kerül rögzítésre, hogy a szervezet hogyan kíván viszonyulni saját dolgozóihoz, tagjaihoz, illetve külső partnereihez. Például az egyik hazai nagyvállalatunk belső filozófiájának lényege, hogy ,,tradíciói alapján kíván tovább működni, oly módon, hogy ,,rang” legyen e vállalat munkatársának lenni.”
A taktikai tervben már konkrét megfogalmazásokkal találkozunk az általános, a belső és a külső üzenetek vonatkozásában is. A taktikai terv minden üzenethez hozzárendeli az adekvát célcsoportot, amelynek az üzenetet szánják. Ez a terv foglalkozik a kommunikációval kapcsolatos feladatokkal, a vállalat személyiségével, a corporate identity és corporate image koncepciójával, a szervezeten belül dolgozó munkatársak és a külső kapcsolatok, személyek közötti kommunikáció kialakításának módszereivel. Tartalmazza a belső vezetői és a szervezeti szintű feladatokat, valamint az érdekképviseletekkel, hatóságokkal, s egyéb szükséges partnerekkel történő kapcsolattartás formáját is. Tartalmazza a szempontokat az éves intézkedési tervek kialakítására, a különféle akciók lebonyolítására vonatkozóan is.”)
Folyamatosan mérd a kampányaid eredményét, hogy javíthasd az esetleges hibákat. Ne csak azt tartsd fontosnak,   hogy új látogatókat szerezz a honlapodra, hanem azt nézd, mennyire relevánsak a látogatók. Mennyi időt töltenek el az oldaladon, milyen kulcsszóval, honnan érkeznek, végrehajtanak-e konverziót (vásárolnak, feliratkoznak, ajánlatot kérn
használd a Google Analytics rendszerét és elemezd az adatokat
állíts be célokat, határozz meg konverziókat
használj okosurl-eket, ha pontosan tudni akarod, honnan jött a látogató!
Akinek véleménye volna a témában, szeretne hozzászólni a fentiekhez, az megteheti ide kattintva, a Marketing112 oldalán.
* Barát Tamás: “A bizalom tolmácsai”, X.fejezet
CCO Magazin a Twitteren:
Alapító főszerkesztő: Barát Tamás
Afrika bell pottinger best practice Burson-Marsteller cannes CCO CIPR csr díj EACD edelman ENSZ etika fake news GWA iabc icco ipra kampány kommunikáció konferencia kreatív krízis Kríziskommunikáció lions magazin marketing microsoft MPRSZ MUOSZ Museum of Public Relations MÖT média mérés oktatás pr prca PRO PR díj prweek Public relations sajtóetika seo smart smart konferencia social media
© Copyright 2022 | CCO Magazin